**ОПШТИНСКО ВЕЋЕ ОПШТИНЕ ПРИЈЕПОЉЕ**

На основу члана 9. Закона о комуналним делатностима (''Сл. Гласник РС'' бр. број 88/11), члана 4. Одлуке о уређењу градског и приградског превоза на територији општине Пријепоље (''Службени гласник општине Пријепоље'', број 56/2008) и Одлуке о расписивању јавног конкурса за поверавање превоза путника у градском и приградском саобраћају број 34-3/2014 од 30.05.2014. године, расписује

**ЈАВНИ КОНКУРС**

**ЗА ПОВЕРАВАЊЕ ПРЕВОЗА ПУТНИКА**

**У ГРАДСКОМ И ПРИГРАДСКОМ САОБРАЋАЈУ**

**НА ТЕРИТОРИЈИ ОПШТИНЕ ПРИЈЕПОЉЕ**

**(поновљени поступак)**

1. Предмет јавног конкурса је поверавање превоза путника у градском и приградском саобраћају на територији општине Пријепоље на период од 5 година, у обиму (реду вожње) коју је утврдило Општинско веће општине Пријепоље на основу потреба за превозом.
2. Утврђени обим (ред вожње) и важећи ценовник за утврђене тарифне разреде су саставни део конкурсне документације.
3. Понуде на конкурс могу поднети привредна друштва или друга правна лица:

* Које је регистровано за обављање делатности, која је предмет конкурса, код надлежног органа Републике Србије у којој има седиште;
* Коме није у року од две претходне године изречена правоснажна судска или управна мера забране обављања делатности за коју је регистрован;
* Које је измирило доспеле порезе, доприносе и друге јавне дажбине у складу са прописима;
* Које има решење надлежног министарства којим се утврђује испуњеност услова за отпочињање и обављање јавног превоза путника из чланова 3., 5., 6. и 9. важећег Закона о превозу у друмском саобраћају;
* Које располаже потребним техничким капацитетима;
* Које располаже неопходним финансијским и пословним капацитетима;
* Које је власник најмање 3 регистрована аутобуса, а располаже укупно са 8 аутобуса чији је власник или корисник по уговору о закупу или уговору о лизингу;
* Које има обезбеђен паркинг простор за сва возила на територији општине Пријепоље.

Све јавне исправе (уверења, изводи, потврде) које се достављају као доказ испуњености услова из претходног става, не смеју бити старије од 6 месеци од дана објављивања јавног конкурса у дневном листу ''Политика'' и локалном листу ''Полимље''.

1. Пријава мора обавезно да садржи:

* Назив, односно фирму и седиште привредног друштва, односно правног лица,
* Потпис и печат овлашеног лица за заступање;

1. Уз пријаву се подносе оргинална докумета или оверена фотокопија и то:

* Извод из одговарајућег регистра којима се доказује да је привредно друштво, односно друго правно лице регистровано за обављање делатности превоза путника у друмском саобраћају,
* Доказ о овлашћеном лицу за заступање.
* Потврде привредног и прекршајног суда да му није изречена мера забране обављања делатности, или потврда Агенције за привредне регистре да код овог органа није регистровано, да му је као привредном друштву изречена мера забране обављања делатности,
* Уверење Пореске управе Министарства финансија и привреде да је измирио доспеле порезе и доприносе и Уверење Управе јавних прихода града, односно општине да је измирио обавезе по основу изворних локалних јавних прихода
* Образац понуде
* Образац изјаве превозника да прихвата минималне захтеве из општих услова превоза
* Биланс стања оверен од стране овлашћеног ревизора или извод из биланса стања за претхдне 3 (три) године.
* Списак регистарских бројева аутобуса за рад на линијама са овереним копијама саобраћајних дозвола и овереним уговорима о закупу на најмање 5 (пет) година, односно уговорима о лизингу.
* Доказ о техничкој исправности свих возила.
* Полисе осигурања путника издатих од одговарајућег друштва.
* Понуђена цена обављања певоза по тарифним разредима (саставни део обрасца понуде).
* Понуђена цена обављања превоза ученика по тарифним разредима (повластице) (саставни део обрасца понуде).
* Изјаву овлашћеног лица дату под материјалном и крвичном одговорношћу о квалификационој структури запослених и броју радника за обављање градског и приградског превоза.
* Решење надлежног Министарства којим се утврђује испуњеност услова за отпочињање и обављање јавног превоза путника из чланова 3, 5, 6, и 9. важећег Закона о превозу у друмском саобраћају.

1. Уз конкурсну документацију, учесник конкурса је дужан да достави и:
2. Банкарску гаранцију за учешће на конкурсу у износу од 500.000,00 динара, која мора бити неопозива, безусловна, без приговора, на први позив наплатива, са роком важности 90 дана од дана отварања понуда;
3. Оргинално писмо о намерама пословне банке за издавање гаранције за добро обављање посла у износу од 2.000.000,00 динара, која мора бити неопозива, безусловна, без приговора, на први позив наплатива, са роком који је 30 дана дужи од рока на који се закључује уговор.

Банкарска гаранција из става 1. овог члана је наплатива када учесник конкурса повуче своју понуду у току периода одлучивања по конкурсу, када учесник конкурса чија је понуда прихваћена не потпише уговор по донетој одлуци о извршеном избору и када не достави банкарску гаранцију за добро извршење посла у року од пет дана од дана закључења уговора.

Изабрани учесник конкурса је дужан да достави банкарску гаранцију за добро извршење посла у року од пет дана од дана потписивања уговора, у супротном ће уговор бити раскинут.

Банкарска гаранција важи за све време трајања уговора.

Све јавне исправе (уверења, изводи, потврде) које се достављају као доказ о испуњености услова на смеју бити старије од 6 (шест) месеци од дана објављивања јавног конкурса у дневном листу ''Политика'' и локалном листу ''Полимље''. Копије морају бити прописане и оверене.

1. **КРИТЕРИЈУМИ ЗА ВРЕДНОВАЊЕ И РАНГИРАЊЕ ПРИЈАВА КАНДИДАТА**

Вредновање и рангирање пријава учесника конкурса вршиће се за максимално 8 возила по следећим критеријумима:

1. Старост возила;
2. Број возила чији мотори испуњавају норму EURO 3 стандарда;
3. Број возила у власништву;
4. Понуђена цена по тарифном разреду;
5. Повластице за ученике по тарифном разреду.

Старост возила се вреднује додељивањем бодова за свако возило, тако да возило најмлађе старости добија максимално 4 бода.

Додељивање бодова по овом критеријуму се врши по формули

СВ=

Максималан број бодова које учесник конкурса може добити по овом критеријуму је 32. Просечна старост аутобуса којима ће превозник вршити градски и приградски превоз путника, рачунаће се од године производње закључно са 2014. годином.

Број возила чији мотори испуњавају норму EURO 3 стандарда се вреднује додељивањем бодова тако да свако возило чији мотор испуњава норму EURO 3 стандарда добија 3 бода. Испуњеност овог критеријума превозник доказује потврдом надлежност органа.

Максималан број бодова које учесник конкурса може добити по овом критеријуму је 24.

Број возила у власништву се вреднује додељивањем бодова тако да свако возило које је у власништву превозника добија 2 бода.

Максималан број бодова које учесник конкурса може добити по овом критеријуму је 16.

Понуђена цена по тарифном разреду се вреднује додељивањем бодова за сваки тарифни разред, тако да учесник конкурса са најмањом понуђеном ценом по тарифном разреду добија максимално 2 бода.

Додељивање бодова по овом критеријуму за тарифни разред се врши по формули

ТР =

Максималан број бодова које учесник конкурса може добити по овом критеријуму, за укупно 7 тарифних разреда, је 14.

Повластице за ученике по тарифном разреду ће се бодовати на исти начин као и понуђена цена по тарифном разреду.

Предност за поверавање има учесник конкурса са највећим бројем бодова уз претходно испуњене услове предвиђене конкурсом.

Понуда оцењена са највећим бројем бодова биће утврђена као најповољнија.

Уколико понуђач са највећим бројем бодова одустане од закључивања уговора, уговор ће се закључити са следећим најповољнијим понуђачем.

Понуђена цена на конкурсу представља основ за све корекције цена у уговорном периоду.

Конкурсна документација може се преузети у просторијама Општинске управе општине Пријепоље, Трг братства јединства број 1. у канцеларији број 29, од 10 до 12 часова и са сајта општине Пријепоље: **www.opstinaprijepolje.rs.**

Понуде се подносе у запечећеној коверти на адресу : Општина Пријепоље, Трг братства и јединства 1. са обавезном назнаком: Комисији за избор превозника „ПОНУДА ЗА ЈАВНИ КОНКУРС ЗА ПОВЕРАВАЊЕ ОБАВЉАЊАПРЕВОЗА ПУТНИКА У ГРАДСКОМ И ПРИГРАДСКОМ САОБРАЋАЈУ НА ТЕРИТОРИЈИ ОПШТИНЕ ПРИЈЕПОЉЕ- НЕ ОТВАРАТИ“. На полеђини коверте обавезно навести назив, седиште и број телефона подносиоца понуде.

Рок за достављање понуда је 30 дана од дана објављивања овог јавног конкурса у дневном листу ''Политика'' и локалном листу ''Полимље''. Благовремним понудама сматраће се понуде које су поднете лично или препорученом пошиљком на адресу: Општина Пријепоље, 31300 Пријепоље, Трг братства и јединства број 1, до 12 часова. Уколико је последњи дан рока нерадни дан(субота, недеља, државни празник), понуде ће се примати првог наредног дана до 12 часова.

Јавно отварање понуда обавиће се истог дана по истеку рока за достављање понуда у 12:15 часова у сали за састанке Општинске управе општине Пријепоље, Трг братства јединства бр.1. Отварању понуда без посебног позивања, могу присуствовати овлашћени представници подносиоца понуде о чему достављају комисији писмено овлашћење пре отварања понуда.

Непотупне, неблаговремене, као и понуде у незатвореним ковертима неће бити разматране.

11.Одлуку о избору превозника доноси Општнско веће на предлог Комсије и иста се објављује у ''Службеном гласнику општине Пријепоље''.

12. Са изабраним превозником, председник општине Пријепоље, закључује уговор о поверавању послова превоза путника у градском и приградском саобраћају на територији општине Пријепоље.

13. Додатне информације у вези овог јавног конкурса заинтересовани кандидати могу добити на телефон број 033/714-073, локал 226.

14. Јавни конкурс се објављује у дневном листу ''Политика'' и локалном листу ''Полимље''.